BDMS วิ่งแรง 4% โบรกเคาะเป้าใหม่ 26.30 บ. – อัพกำไรปีนี้โตทะลุ 7 พันล.
BDMS วิ่งแรง 4% โบรกเคาะเป้าใหม่ 26.30 บ. – อัพกำไรปีนี้โตทะลุ 7 พันล.
4 มี.ค. 2564

ผู้สื่อข่าวรายงานว่า ราคาหุ้น บริษัท กรุงเทพดุสิตเวชการ จำกัด (มหาชน) หรือ BDMS ณ เวลา 10.41 น. อยู่ที่ระดับ 21.70 บาท บวก 0.80 บาท หรือ 3.83% สูงสุดที่ระดับ 21.80 บาท ต่ำสุดที่ระดับ 21.20 บาท ด้วยมูลค่าการซื้อขาย 1.37 พันล้านบาท

ด้าน บล.เคจีไอ ระบุในบทวิเคราะห์ว่า BDMS ไม่ได้กำหนดเป้าการเติบโตของรายได้อย่างชัดเจนในปี 2564 ขณะที่คาดว่ารายได้ของบริษัทในปีนี้จะโต 9% จากปีก่อน (2 เท่าของ GDP ประเทศไทย และคาดว่าผู้ป่วยต่างชาติที่บินมาใช้บริการจะกลับมา) ทั้งนี้ได้ปรับเพิ่มประมาณการกำไรปกติปี 2564 ขึ้น 6.8% เป็น 7.08 พันล้านบาท (+48.0% จากปีก่อน) เนื่องจาก i) บริษัทคุมต้นทุนและค่าใช้จ่ายได้ดีเกินคาดมาตั้งแต่ไตรมาส 2/63 ii) อัตรากำไรขั้นต้นฟื้นตัวขึ้นจากปีก่อนเป็น 30.5% (จาก 28.8% ในปี 2563) และ iii) อัตราภาษีจ่ายจริงในปีนี้ต่ำกว่าที่คาดไว้
อย่างไรก็ตาม ยังคงคำแนะนำ “ซื้อ” และขยับไปใช้ราคาเป้าหมาย DCF ปี 2565 ที่ 26.30 บาท (ใช้ WACC ที่ 8.0% และTG ที่ 2.0%) จากเดิม 25.90 บาท